মুঘলদের যশোর বিজয়
মুঘলদের যশোর বিজয় ছিল যশোরের বিদ্রোহী রাজা প্রতাপাদিত্যের বিরুদ্ধে মুঘল সাম্রাজ্যের একটি সামরিক অভিযান। এটি ১৬১১ থেকে ১৬১২ সালে সংঘটিত হয়েছিল। যশোর ছিল মুঘল সাম্রাজ্যের সামন্ত। বাংলায় জমিদারদের বিদ্রোহ দমনে মুঘলদের সমর্থন করতে অস্বীকার করার কারণে প্রতাপাদিত্যের বিরুদ্ধে অভিযান চালানো হয়েছিল। ১৬১১ সালে সালকায় একটি নৌ যুদ্ধে মুঘল বাহিনী যশোর বাহিনীর বিরুদ্ধে জয়লাভ করে এবং পরবর্তীতে ১৬১২ সালে যশোর দুর্গ অবরোধ করে। মানসিংহ এবং ইসলাম খাঁর অধীনে মুঘল বাহিনী প্রতাপাদিত্যকে বন্দী করে দিল্লিতে প্রেরণ করে।